《戊申岁间中清赏十景 其七 开径延驯鹤》
元代·叶颙

开径延驯鹤，爱此癯瘦形。不与凡鸟伍，戛然独长鸣。

我性鹤相似，宠辱常不惊。平生寡交游，闭户鲜送迎。

松关夜月孤，茅屋秋霜清。从今与鹤游，骑鹤朝玉京。

鹤尔幸知此，慎勿轻渝盟。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。